Groot advokate skud togas reg vir Steinhoff | Netwerk24
Deur Nellie Brand-Jonker 05 Februarie 2020 04:45
Daar sal waarskynlik nie sommer gou weer soveel swaargewig-advokate saam in een hofsaal wees soos Woensdag, wanneer die partye wat geld van Steinhoff eis, in die hooggeregshof in Kaapstad verskyn nie.
Markus Jooste, voormalige uitvoerende hoof van Steinhoff, staan nie Woensdag se hofaansoek teen nie en sal waarskynlik nie in die hof wees nie. Foto: Getty Images
LEES OOK: Partye gekant teen Steinhoff se plan met hofsake
Christo Wiese se eis teen Steinhoff is die grootste enkele eis. Foto: Getty Images
Die tweede grootste eis is R12 miljard van Lancaster 101 wat saam met die staatspensioenfonds (GEPF) in Steinhoff belê het.
Ander respondent sluit in die voormalige eienaars van Tekkie Town, asook die sakeman GT Ferreira en die personeel van Pepkor.
Bernard Mostert, een van die voormalige eienaars van Tekkie Town, sê sover hy weet, staan almal die aansoek teen behalwe Jooste en La Grange.
Hy sal verbaas wees as Jooste Woensdag daar is.
"Die groot rede hoekom ons dit teenstaan, is almal het hul eie unieke saak en dit kan nie gekonsolideer word nie. Hoe Jaap du Toit bevark is, is nie hoe ons bevark is of GT bevark is nie."